|  |
| --- |
| Αυτό το άρθρο αφορά τη σειρά κινητών |
| iPhone |
| 
* 1ο
* 3G
* 3GS

---

* 4
* 4S

---

* 5
* 5C
* 5S

---

* 6 / 6 Plus
* 6S / 6S Plus

---

* 7 / 7 Plus
* 8 / 8 Plus

---

* X
* XR
* XS / XS Max

---

* 11
* 11 Pro / 11 Pro Max

---

* 12 / 12 Mini
* 12 Pro / 12 Pro Max

---

* 13 / 13 Mini
* 13 Pro / 13 Pro Max

---

* 14 / 14 Plus
* 14 Pro / 14 Pro Max

---

* 15 / 15 Plus
* 15 Pro / 15 Pro Max

---

* SE (1ο
* 2ο
* 3ο)

 |
| π • σ • ε
 |

Το **iPhone** είναι μια σειρά έξυπνων κινητών τηλεφώνων που αναπτύσσεται από την Apple. Η πρώτη γενιά ανακοινώθηκε από τον τότε διευθύνων σύμβουλο της Apple, Στηβ Τζομπς, στις 9 Ιανουαρίου 2007. Έκτοτε, η Apple ανακοινώνει νέα μοντέλα κάθε χρόνο. 

Όλες οι συσκευές iPhone τρέχουν το λειτουργικό σύστημα iOS της Apple. Έρχονται με ορισμένες προεγκατεστημένες εφαρμογές και το κατάστημα εφαρμογών της Apple, το App Store, στο οποίο υπήρχαν περισσότερες από 1,6 εκατομμύρια εφαρμογές διαθέσιμες για λήψη το 2022.

Το iPhone αποτέλεσε το πρώτο τηλέφωνο με οθόνη αφής. Η ιδέα χειρισμού του iPhone μέσω αυτού του τύπου οθόνης θεωρείται καθοριστική για την επιτυχία του. Επίσης, είχε και έχει σημαντική επιρροή στη σχεδίαση έξυπνων τηλεφώνων άλλων κατασκευαστών. Το αμερικανικό ειδησεογραφικό περιοδικό *Time* επέλεξε το iPhone ως «Εφεύρεση της Χρονιάς 2007». Από την άλλη πλευρά, οι κακές συνθήκες εργασίας στην παραγωγή καιτα νομικά ζητήματα στο μάρκετινγκ αξιολογήθηκαν με αντικειμενικότητα στα μέσα ενημέρωσης.

Ιστορία
-------

Η Apple ξεκίνησε να αναπτύσσει δικό της έξυπνο τηλέφωνο το 2004 όταν άρχισε να συγκεντρώνει μια ομάδα 1.000 υπαλλήλων με επικεφαλής τον μηχανικό υλικού Τόνι Φαντέλ, τον μηχανικό λογισμικού Σκοτ Φόρσταλ και τον υπεύθυνο σχεδιασμού Τζόνυ Ιβ, για να εργαστούν στο πολλά υποσχόμενο "Project Purple".

Ο τότε διευθύνων σύμβουλος της Apple, Στηβ Τζομπς, κατεύθυνε την εταιρεία μακριά από την παραγωγή τάμπλετ (το οποίο αργότερα επανεξετάστηκε με τη μορφή του iPad) και εστίαζε στο κινητό τηλέφωνο. Η Apple δημιούργησε τη συσκευή κατά τη διάρκεια μιας μυστικής συνεργασίας με την Cingular Wireless (αργότερα μετονομάστηκε AT&T Mobility) εκείνη την εποχή—με εκτιμώμενο κόστος ανάπτυξης 150 εκατομμυρίων δολαρίων ΗΠΑ σε διάστημα τριάντα μηνών. Σύμφωνα με τον Jobs, το 1998, το πρόθεμα "i" σε προϊόντα τους ("iMac", "iPod", "iPhone" και "iPad") σημαίνει internet, individual, instruct, inform, και inspire.

Η Apple επέλεξε να μην σχεδιαστεί το iPhone από επιτροπή, όπως το Motorola ROKR E1, ένα σε μεγάλο βαθμό αποτυχημένο «τηλέφωνο iTunes» που κατασκευάστηκε σε συνεργασία με τη Motorola. Μεταξύ άλλων ελλείψεων, το υλικολογισμικό του ROKR E1 περιόρισε τον αποθηκευτικό χώρο μόνο σε 100 τραγούδια iTunes για να αποφύγει τον ανταγωνισμό με το iPod nano της Apple. Η Cingular έδωσε στην Apple την ελευθερία να αναπτύξει το υλικό και το λογισμικό του iPhone εσωτερικά, μια σπάνια πρακτική εκείνη την εποχή, ενώ πλήρωσε στην Apple ένα μέρος των μηνιαίων εσόδων της από υπηρεσίες (μέχρι το iPhone 3G), με ανταλλαγή αποκλειστικών προσφορών στις ΗΠΑ για τέσσερα χρόνια, έως το 2011.

Το πρώτο iPhone στο κουτί του.
Ο Τζομπς ανακοίνωσε την πρώτη έκδοση κινητού τηλεφώνου iPhone στις 9 Ιανουαρίου του 2007. Το τηλέφωνο κυκλοφόρησε στις 29 Ιουνίου του ίδιου έτους. Διέθετε μία οθόνη αφής 3,5 ιντσών, λίγα φυσικά κουμπιά και μία φιλική προς τον χρήστη διεπαφή. 

Έναν χρόνο μετά την κυκλοφορία του, τον Ιούλιο του 2008, κυκλοφόρησε το iPhone δεύτερης γενιάς, το iPhone 3G, που περιελάμβανε την υποστήριξη κινητής τηλεφωνίας 3G, σε 22 χώρες, μέσα σε αυτές και οι έξι πρώτες, ενώ αργότερα ξεπέρασε τις 80. Στη συνέχεια, τον Ιούνιο του 2009, κυκλοφόρησε το iPhone 3GS κυκλοφόρησε σε Αμερική και Ευρώπη. Προστέθηκε η λειτουργία copy-paste, γονικοί έλεγχοι και βιντεοκάμερα. 

Στις 24 Ιουλίου 2010 ο CEO της Apple ανακοίνωσε την τέταρτη γενιά του iPhone με ονομασία iPhone 4. Ήρθε μία μπροστινή κάμερα, ενώ επίσης, το FaceTime. 

Οι χρήστες του iPhone 4 ανέφεραν διακοπή/αποσύνδεση τηλεφωνικών κλήσεων όταν κρατούσαν τα τηλέφωνά τους με συγκεκριμένο τρόπο, και αυτό το ζήτημα ονομάστηκε «antennagate». Τον Ιανουάριο του 2011, καθώς έληγε η συμφωνία αποκλειστικότητας της Apple με την AT&T, η Verizon ανακοίνωσε ότι θα έφερε το iPhone 4, με ένα μοντέλο συμβατό με το δίκτυο CDMA της Verizon να κυκλοφορεί στις 10 Φεβρουαρίου.

Τον Φεβρουάριο του 2011, βγήκε στην κυκλοφορία το iPhone 4S, το τελευταίο iPhone που ξεκίνησε ο CEO της Apple, ο Στηβ Τζομπς, πριν το θάνατό του από καρκίνο τον Οκτώβριο του ίδιου έτους. Προστέθηκε η Siri, το iCloud, το iMessage και η δυνατότητα HD video recording.

Παράλληλα, η Apple έκανε μήνυση στην Samsung για το Galaxy Nexus, ενώ επίσης, η NASA έστειλε δύο iPhone στο διάστημα.

Στις 2 Νοεμβρίου 2012 κυκλοφόρησε στην Ελλάδα το iPhone 5. Το iPhone 5 εισήγαγε μία ακόμα καινοτομία για την εποχή του, το Touch ID για αναγνώριση δακτυλικού αποτυπώματος. Επιπλέον, αντικαταστήθηκε η υποδοχή 30-Pin με Lightning και προστέθηκε υποστήριξη 4G-LTE. Στο μεταξύ η Samsung έχασε μία δικαστική διαμάχη σχετικά με το σχεδιασμό ενός smartphone και κατέβαλλε στην Apple το ποσό του 1 δις δολαρίων. 

Το 2013, για πρώτη φορά, η Apple παρουσίασε ταυτόχρονα δύο συσκευές, iPhone 5C και 5S. Αν και η εταιρεία συνέχισε την παράδοση αυτή τα επόμενα χρόνια, το iPhone 5C δεν είδε διάδοχο λόγω των απογοητευτικών πωλήσεων. Παράλληλα, ξεκίνησε η εξαγωγή iPhone στην Κίνα.

Στις 9 Σεπτεμβρίου 2014, κυκλοφόρησε το iPhone 6 και 6 Plus. Η Apple παρουσίασε ύστερα από χρόνια τη μεγαλύτερη αναβάθμιση των iPhone τα οποία είχαν οθόνες 4,7 και 5,5 ιντσών. Αρκετές εταιρείες όπως η Samsung, η LG και η Nokia, γέλασαν εις βάρος της Apple για το σκάνδαλο «bendgate». Ωστόσο, οι συσκευές έκαναν 10 εκατομμύρια πωλήσεις την πρώτη εβδομάδα και έγιναν τα τηλέφωνα με τις περισσότερες πωλήσεις το 2016.

Τον Σεπτέμβριο του 2015, παρουσιάστηκαν τα iPhone 6S και 6S Plus. Το 2016, η Apple, για πρώτη φορά, κυκλοφόρησε ένα φθηνό iPhone, το iPhone SE (Special Edition). Σχεδιαστικά, ήταν σχεδόν ολόιδιο με iPhone 5S, όμως με λίγο μεγαλύτερη μπαταρία, γρηγορότερο επεξεργαστή (A9) και χωρίς Corning Gorilla Glass. Όταν κυκλοφόρησε κόστιζε με 16 GB 499€ και με 64 GB 599€.

Λίγο αργότερα εκείνη τη χρονιά, κυκλοφόρησαν τα iPhone 7 και 7 Plus με δυο κάμερες και αντοχή στο νερό καθώς και το νέο πολυπόθητο χρώμα Jet Black. Επίσης, αφαίρεσαν τη θύρα ακουστικών. Η Apple για πρώτη φορά από το 2001 είδε μείωση εσόδων της και οι πωλήσεις των iPhone άρχισαν να μειώνονται σταθερά κάθε τρίμηνο. Η έλλειψη μεγάλων αναβαθμίσεων έκανε τους χρήστες να πιστεύουν ότι η εταιρεία ανανεώνει πλήρως τα smartphone της κάθε τρία χρόνια.

Το 2017, κυκλοφόρησαν τα iPhone 8 και iPhone 8 Plus με ασύρματη φόρτιση για πρώτη φορά σε iPhone και το iPhone X που έφερε την edge to edge οθόνη (με εξαίρεση την γνωστή εγκοπή), την τεχνολογία OLED, Face ID και μεγαλύτερη οθόνη στις 5,8 ίντσες.

Το 2018, η εταιρεία παρουσίασε τρία καινούργια μοντέλα – τα iPhone XR, XS και XS Max. Τα iPhone XS και XS Max παρείχαν οθόνη 5,8 και 6,5 ιντσών αντίστοιχα, ανέπτυξαν την τεχνολογία HDR, έλαβαν πιστοποίηση IP68 για πρώτη φορά και άλλα. Το iPhone XR είχε τα περισσότερα χαρακτηριστικά των άλλων νέων τηλεφώνων, με εξαίρεση την κάμερα και την οθόνη στις 6,1 ίντσες. Κυκλοφόρησε σε 6 διαφορετικά χρώματα. 

Τα iPhone 11 Pro διέθεταν για πρώτη φορά τριπλό σύστημα καμερών.
Το 2019, η εταιρεία ανακοίνωσε τη σειρά των iPhone 11, η οποία περιλάμβανε τρία μοντέλα – τα iPhone 11, 11 Pro και 11 Pro Max. Το απλό iPhone 11 είχε οθόνη 6,1" τύπου IPS και βελτιωμένη κάμερα και μπαταρία. Παράλληλα, τα iPhone 11 Pro και 11 Pro Max έφεραν 5,8" και 6,5" αντίστοιχα οθόνη OLED, ενώ περιλάμβαναν τριπλό σύστημα κάμερας και ακόμα μεγαλύτερη διάρκεια μπαταρίας. Τον Μάρτιο του 2020, η εταιρεία κυκλοφόρησε το iPhone SE δεύτερης γενιάς. Ήρθε με τον επεξεργαστή του iPhone 11, 4,7" οθόνη, μονή κάμερα, Touch ID και τιμή 499€ στην Ελλάδα. 

Το 2020, η εταιρεία παρουσίασε για πρώτη φορά τέσσερα μοντέλα – τα iPhone 12, 12 Mini, 12 Pro και 12 Pro Max. Ήρθαν με Ceramic Shield που εξασφαλίζει 4 φορές μεγαλύτερη ανθεκτικότητα, night mode σε κάθε κάμερα και LiDAR Scanner για τα Pro μοντέλα.

Τον Σεπτέμβριο του 2021, παρουσίαστηκαν τα iPhone 13, 13 Mini, 13 Pro και 13 Pro Max. Έφεραν τον A15 Bionic, βελτιωμένες κάμερες, μικρότερη εγκοπή για την κάμερα, λειτουργία ProMotion στα Pro μοντέλα και καλύτερη αυτονομία.

Τον Σεπτέμβριο του 2022, η εταιρεία παρουσίασε τέσσερις νέες συσκευές – τα iPhone 14, 14 Plus, 14 Pro και 14 Pro Max. Όλες οι συσκευές απέκτησαν ανίχνευση σύγκρουσης. Το iPhone 14 Plus εμφανίστηκε για πρώτη φορά, με οθόνη 6,7 ιντσών. Επιπλέον, τα 14 Pro και 14 Pro Max έφεραν για πρώτη φορά 48-megapixel κάμερα σε iPhone και μια ανανεωμένη εγκοπή στην οθόνη, με το όνομα «Dynamic Island». Τέλος, ήρθαν με always-on display.

Τον Σεπτέμβριο του 2023, η εταιρεία παρουσίασε τέσσερα νέα μοντέλα – τα iPhone 15, 15 Plus, 15 Pro και 15 Pro Max. Αρχικά, όλες οι συσκευές μετέβησαν από Lightning σε USB-C για να συμμορφώνονται με τους νέους κανονισμούς της Ευρωπαϊκής Επιτροπής. Επίσης, προστέθηκαν στα βασικά μοντέλα η 48-megapixel κάμερα και το «Dynamic Island». Επιπλέον, χρησιμοποιήθηκε τιτάνιο για την κατασκευή των 15 Pro και 15 Pro Max κάνοντάς τα ελαφρύτερα iPhone της Pro σειράς.

Παραγωγή
--------

Μέχρι το iPhone 4, όλα τα μοντέλα κατασκευάζονταν αποκλειστικά από την Foxconn, με έδρα την Ταϊβάν. Το 2011, όταν ο Τιμ Κουκ ανέλαβε τη θέση του διευθύνοντος συμβούλου, η αμερικανική εταιρεία άλλαξε τη στρατηγική της, αυξάνοντας για πρώτη φορά τον αριθμό των προμηθευτών συνεργατών της. Το iPhone 4S είναι το πρώτο μοντέλο που κατασκευαζόταν ταυτόχρονα από δύο ανεξάρτητες εταιρείες: την Foxconn και την Pegatron, και οι δύο με έδρα την Ταϊβάν.

Αν και η Foxconn εξακολουθούσε να είναι υπεύθυνη για το μεγαλύτερο μερίδιο παραγωγής, οι παραγγελίες της Pegatron αυξάνονταν σιγά σιγά, με την εταιρεία να είναι υπεύθυνη για την παραγωγή μέρους της σειράς IPhone 5C το 2013 και το 30% των συσκευών iPhone 6 το 2014. Το μοντέλο 6 Plus παραγόταν μόνο από την Foxconn.

Το 2019, η Apple ερεύνησε μια απάτη κατά την την οποία ορισμένα από τα στελέχη της Foxconn χρησιμοποιούσαν μη συμμορφούμενα εξαρτήματα για την κατασκευή iPhone. Στην Ινδία, η Apple πληρώνει την Wistron, μια Ταϊβανέζικη εταιρεία, για να κατασκευάσει iPhone σε εκείνη την περιοχή.

Το 2022, η Apple ανακοίνωσε ότι ένα μέρος της σειράς iPhone 14 θα κατασκευαστεί στο Ταμίλ Ναντού της Ινδίας.

Συσκευές
--------

Μέχρι σήμερα, έχουν παραχθεί 38 συσκευές iPhone.

### Τωρινές συσκευές

* iPhone 12 (2020–)
* iPhone 13 Mini (2021–)
* iPhone 13 (2021–)
* iPhone SE (3ο) (2022–)
* iPhone 14 (2022–)
* iPhone 14 Plus (2022–)
* iPhone 14 Pro (2022–)
* iPhone 14 Pro Max (2022–)
* iPhone 15 (2023-)
* iPhone 15 Plus (2023-)
* iPhone 15 Pro (2023-)
* iPhone 15 Pro Max (2023-)

### Προηγούμενες συσκευές

* iPhone 2G (2007–2008)
* iPhone 3G (2008–2010)
* iPhone 3GS (2009–2012)
* iPhone 4 (2010–2013)
* iPhone 4S (2011–2014)
* iPhone 5 (2012–2013)
* iPhone 5C (2013–2015)
* iPhone 5S (2013–2016)
* iPhone 6 (2014–2016)
* iPhone 6 Plus (2014–2016)
* iPhone 6S (2015–2018)
* iPhone 6S Plus (2015–2018)
* iPhone SE (1ο) (2016–2018)
* iPhone 7 (2016–2019)
* iPhone 7 Plus (2016–2019)
* iPhone 8 (2017–2020)
* iPhone 8 Plus (2017–2020)
* iPhone X (2017–2018)
* iPhone XS (2018–2019)
* iPhone XS Max (2018–2019)
* iPhone XR (2018–2021)
* iPhone 11 (2019–2022)
* iPhone 11 Pro (2019–2020)
* iPhone 11 Pro Max (2019–2020)
* iPhone SE (2ο) (2020–2022)
* iPhone 12 Mini (2020–2022)
* iPhone 12 Pro (2020–2021)
* iPhone 12 Pro Max (2020–2021)
* iPhone 13 Pro (2021–2022)
* iPhone 13 Pro Max (2021–2022)

Χρονολόγιο
----------

|  |
| --- |
| 

Χρονολόγιο μοντέλων του iPhoneΑυτό το πλαίσιο: π • σ • ε
 |

Παραπομπές
----------

1. 1 2  «iPhone Premieres This Friday Night at Apple Retail Stores». *Apple Newsroom* (στα Αγγλικά). Ανακτήθηκε στις 27 Ιουνίου 2023.
2. ↑  Grossman, Lev (2007-11-01). «Best Inventions of 2007 - TIME» (στα αγγλικά). *Time*. ISSN 0040-781X.. Ανακτήθηκε στις 2023-09-18.
3. ↑  Nast, Condé (7 Νοεμβρίου 2011). «The Real Genius of Steve Jobs». *The New Yorker* (στα Αγγλικά). Ανακτήθηκε στις 14 Οκτωβρίου 2022.
4. ↑  Merchant, Brian (13 Ιουνίου 2017). «The secret origin story of the iPhone». *The Verge* (στα Αγγλικά). Ανακτήθηκε στις 14 Οκτωβρίου 2022.
5. ↑  «4 Real Secrets We've Learned So Far About Apple». *web.archive.org*. 8 Αυγούστου 2012. Αρχειοθετήθηκε από το πρωτότυπο στις 8 Αυγούστου 2012. Ανακτήθηκε στις 14 Οκτωβρίου 2022.
6. ↑  «The Untold Story: How the iPhone Blew Up the Wireless Industry». *web.archive.org*. 13 Φεβρουαρίου 2015. Αρχειοθετήθηκε από το πρωτότυπο στις 13 Φεβρουαρίου 2015. Ανακτήθηκε στις 14 Οκτωβρίου 2022. CS1 maint: Unfit url (link)
7. ↑  Plummer, Quinten. «Apple iPhone, iPad, iMac, iPod: Here's What The 'i' Means». *Tech Times*.
8. ↑  «It's official: ROKR E1 iTunes phone can only store max. 100 tracks». *Engadget* (στα Αγγλικά). Ανακτήθηκε στις 14 Οκτωβρίου 2022.
9. ↑  Farber, Dan. «When iPhone met world, 7 years ago today». *CNET* (στα Αγγλικά). Ανακτήθηκε στις 14 Οκτωβρίου 2022.
10. ↑  Bluenatic, Από (7 Ιανουαρίου 2011). «Antennagate». *PCMag Greece*. Ανακτήθηκε στις 11 Νοεμβρίου 2022.
11. ↑  Kane, Shayndi Raice And Yukari Iwatani (2011-01-12). «Verizon Unwraps iPhone» (στα αγγλικά). *Wall Street Journal*. ISSN 0099-9660.. Ανακτήθηκε στις 2022-11-11.
12. ↑  editor (23 Ιανουαρίου 2012). «Η Apple "κυνηγάει" το Galaxy Nexus». *techpress.gr*. Ανακτήθηκε στις 14 Οκτωβρίου 2022.
13. ↑  Love, Dylan. «There Are Two iPhones In Space RIGHT NOW!». *Business Insider* (στα Αγγλικά). Ανακτήθηκε στις 14 Οκτωβρίου 2022.
14. ↑  Borde, Rishabh (28 Μαρτίου 2017). «The Best Selling Smartphones Of 2016: Apple iPhone 6s Tops The Chart». *Dazeinfo* (στα Αγγλικά). Ανακτήθηκε στις 14 Οκτωβρίου 2022.
15. ↑  Έρχεται στην Αρχειοθετήθηκε 2012-02-04 στο Wayback Machine. Ελλάδα το iPhone 4S, Pathfinder.gr.
16. ↑  Barrett, Brian. «Apple's iPhone Sales Just Fell for the First Time—It Won't Be the Last» (στα αγγλικά). *Wired*. ISSN 1059-1028.. Ανακτήθηκε στις 2022-10-14.
17. ↑  Gartenberg, Chaim (12 Σεπτεμβρίου 2017). «The iPhone 8 will have wireless charging, a True Tone display, and a new A11 Bionic processor». *The Verge* (στα Αγγλικά). Ανακτήθηκε στις 6 Νοεμβρίου 2022.
18. ↑  «Apple Announces 5.8-inch 'iPhone X' With Super Retina OLED Edge-to-Edge Display». *MacRumors* (στα Αγγλικά). Ανακτήθηκε στις 6 Νοεμβρίου 2022.
19. ↑  «iPhone Xs and iPhone Xs Max bring the best and biggest displays to iPhone». *Apple Newsroom (Ελλάδα)* (στα Ούρντου). Ανακτήθηκε στις 14 Οκτωβρίου 2022.
20. 1 2  «iPhone 14: Release date and guide to the iPhone 14 & 14 Pro». *Macworld* (στα Αγγλικά). Ανακτήθηκε στις 14 Οκτωβρίου 2022.
21. 1 2  «Apple debuts iPhone 15 and iPhone 15 Plus». *Apple Newsroom* (στα Αγγλικά). Ανακτήθηκε στις 18 Σεπτεμβρίου 2023.
22. ↑  «Apple unveils iPhone 15 Pro and iPhone 15 Pro Max». *Apple Newsroom* (στα Αγγλικά). Ανακτήθηκε στις 18 Σεπτεμβρίου 2023.
23. ↑  Morrow, Allison (12 Σεπτεμβρίου 2023). «Apple just killed the iPhone Lightning connector. What to do with your old chargers | CNN Business». *CNN* (στα Αγγλικά). Ανακτήθηκε στις 18 Σεπτεμβρίου 2023.
24. ↑  «Taiwan's Pegatron to get most iPhone 6S orders in 2015: brokerage - Focus Taiwan». *focustaiwan.tw* (στα Αγγλικά). Ανακτήθηκε στις 14 Οκτωβρίου 2022.
25. ↑  Lal, Arjun Krishna. «Foxconn allegedly sold iPhones made from rejected parts: Apple investigates». *Notebookcheck* (στα Αγγλικά). Ανακτήθηκε στις 14 Οκτωβρίου 2022.
26. ↑  «Arrests as Indian workers ransack iPhone plant over wages» (στα αγγλικά). *BBC News*. 2020-12-13.. Ανακτήθηκε στις 2022-10-14.
27. ↑  «Newsroom Archive». *Apple Newsroom* (στα Αγγλικά). Ανακτήθηκε στις 14 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **IPhone** |

* iPhone website — Ιστοσελίδα της Apple για το iPhone σε Ελληνικά

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2007007371
* GND: 7596595-1
* BNF: cb156082549 (data)
* NKC: ph556425

 |

 |